Norge under VM i friidrett 1997

Norge deltok i VM i friidrett 1997 (utendørs) fra 1. august til 10. august 1997 i Athen i Hellas.

Medaljevinnere

Norske deltakere og øvelser
Herrer:
100 m: Per Ivar Sivle ble nr. 47. med 10,42
200 m: Geir Moen vant forsøksheat 8 med 20,79. Trakk seg fra mellomheatet.
800 m: Tor Øyvind Ødegård ble nummer 4 i forsøksheat 1, med 1.47,33. Han ble nummer 6 i mellomheat 2 med 1.45,42. Han ble nummer 8 i semifinale nummer 2 med tiden 1.47,83, og gikk ikke til finalen.
Vebjørn Rodal vant forsøksheat 5 med 1.47,58. Han vant også mellomheat 3 med 1.46,43. Han ble nummer 3 i semifinale 1 med tiden 1.45,41. I finalen løp Rodal på 1.44,53 og ble nummer 5. 
Maraton: Knut Hegvold ble nummer 45 med 2.27.54 og Terje Næss ble nummer 47 med 2.29.04
110 m hekk: Gaute Gundersen ble nummer 5 i forsøksheat 1, med 13.83. I mellomheat 2 ble han nummer 8 med 13,91 og gikk ikke videre.
3000 m hinder: Jim Svenøy ble nummer 2 i forsøksheat 3, med 8.29,65. I semifinale 1 ble han nummer 6 med 8.21,16. Han ble nummer 7 i finalen med 8.14,80.
Høydehopp: Steinar Hoen kvalifiserte seg til finalen etter at han klarte den høyden for direkte kvalifisering, 2,28. Han fikk delt 4.-plass sammen med briten Dalton Grant med resultatet 2,32. 
Stavhopp: Trond Barthel kvalifiserte seg til finalen med 5,70. Han ble nummer 11 med resultatet 5,55. 
Tresteg: Ketill Hanstveit hoppet 16,45 i kvalifiseringsgruppe A, men gikk ikke videre og ble nummer 22. 
Kulestøt: Kjell Ove Hauge støtte kula 18,37 i kvalifiseringsgruppe A, men gikk ikke videre og ble nummer 25. 
Diskoskast: Olav Jenssen kastet 60,52 i kvalifiseringsgruppe A, men gikk ikke videre og ble nummer 17. Kjell Ove Hauge kastet 57,00 i kvalifiseringsgruppe B, men gikk ikke videre og ble nummer 33. Hauge deltok i to tekniske øvelser som første nordmann i et VM. 
Spydkast: Pål Arne Fagernes kastet 75,66 i kvalifiseringsgruppe A, men gikk ikke videre og ble nummer 20.

Damer:
5000 m: Gunhild Halle Haugen ble nummer 8 i forsøksheat 1, med 15.32.13. Hun ble nummer 14 i finalen med tiden 15.37.85.
Maraton: Grete Kirkeberg ble nummer 16 med 2.41.05 og Anita Håkenstad brøt.
Høydehopp: Hanne Haugland kvalifiserte seg til finalen etter at hun klarte den høyden for direkte kvalifisering, 1,94. Hun ble verdensmester med norsk rekord 1,99. 
Diskoskast: Mette Bergmann fikk ikke godkjent resultat (3 døde kast) i kvalifiseringsgruppe B. 
Spydkast: Trine Hattestad kvalifiserte seg til finalen med 66,12 og nest beste resultat i kvalifiseringsgruppe A. Hun ble verdensmester med 68,78.
10 km kappgang: Hanne Liland ble nummer 15 i kvalifiseringsheat 1 med 47.51,23 og kvalifiserte seg ikke til finalen.

Eksterne lenker 
 https://web.archive.org/web/20041212065020/http://www2.iaaf.org/results/past/WCH97/index.html

Norge under VM i friidrett
Norge
Sport i Norge i 1997